రూపాయి
దేశవిభజన తరువాత మొదట్లో పాకిస్తాను భారత రూపాయినే వాడేది; దానిపై పాకిస్తాను ముద్ర వేసుకునేవారు. గతంలో కువైట్, బహ్రెయిన్, కతర్, యు.ఎ.ఇ, మలేసియా లలో కూడా భారత రూపాయినే అధికారిక ద్రవ్యంగా వాడేవారు. దేశం బయట చెలామణీ కోసమై, ప్రత్యేకంగా గల్ఫ్ రూపీని 1959 మే 1 నాటి చట్టసవరణ ద్వారా భారత ప్రభుత్వం ప్రవేశపెట్టింది. బంగారం దొంగరవాణా ద్వారా దేశ విదేశీ మారక ద్రవ్యంపై వస్తున్న వత్తిడిని తగ్గించందుకు గాను ఈ చర్య తీసుకున్నారు. 1966 జూన్ 6 న భారత్ తన ద్రవ్య విలువను తగ్గించినపుడు అప్పుడు గల్ఫ్ రూపీని వాడుతున్న ఒమన్, కతర్, ఇప్పటి యు.ఎ.ఇ లోని దేశాలు గల్ఫ్ రూపీ స్థానంలో తమ తమ ద్రవ్యాలను ప్రవేశపెట్టాయి. కువైట్ 1961 లోను, బహ్రెయిన్ 1965 లోను ఆ పని చేసేసాయి.
భారతదేశ ఆర్ధిక వ్యవస్థ
దాదాపుగా సగం మంది భారతీయ చిన్నారులకు పోషకాహారం అందటం లేదు. ఉప-సహారాన్ ఆఫ్రికాతో పోల్చి చూసుకుంటే ఉండవలసిన దాని కనా తక్కువ భారువు ఉన్న చిన్నారులు దాదాపుగా రెట్టింపు. ఇది ఇలా ఉండగా 1970 మొదలులో హరితవిప్లవం వచ్చిన నాటి నుండి భారతదేశంలో కరువు కూడా లేదు.భారతదేశంలో పేదరికం గుర్తించదగిన స్థాయిలో తగ్గినప్పటికీ, అధికార గణాంకాల అంచనాల ప్రకారం 2004-05లలో 27.5% మంది భారతీయులు జాతీయ దారిద్ర్య రేఖ అయిన రోజుకి ఒక డాలరు (పిపిపి, సాధారణంగా ఇది దాదాపు 10 రూపాయలు) కంటే దిగువన నివసిస్తున్నారు. 2007లో రాష్ట్రాలచే నడపబడుతున్న వ్యవస్థీకరించని రంగాలలో ఉన్న సంస్థల కొరకు జాతీయ బృందం (యెన్సిఇయుఎస్) యొక్క నివేదిక ప్రకారం 65% భారతీయులు లేదా 750 లక్షల మంది ప్రజలు ఒక రోజుకి 20 రూపాయల కంటే తక్కువతో నివసిస్తున్నారు అందులో చాలా మంది "ఒక పద్దతి లేని శ్రామిక రంగంలో ఉద్యోగం లేక లేదా సాంఘిక బద్రత లేక కటిన దారిద్ర్యంలో నివసిస్తున్నారు."